b'\n_START_ARTICLE_\nBibliotekernes Netguide\n_START_PARAGRAPH_\nBibliotekernes Netguide var en internettjeneste med frit tilg\xc3\xa6ngelige links til over 6.500 steder p\xc3\xa5 nettet b\xc3\xa5de danske og udenlandske udvalgt og beskrevet af 125 bibliotekarer, som med deres erfaring gav guidens kvalitet og aktualitet. Guiden blev opdateret dagligt. Guiden henvendte sig fortrinsvis til unge og voksne. Guiden blev nedlagt 4. januar 2011._NEWLINE_Bibliotekernes Netguide udvalgte links om forskellige emner._NEWLINE_Brugerne havde ogs\xc3\xa5 mulighed for at l\xc3\xa6gge deres egne favoritlinks ind og tilf\xc3\xb8je tags til andres links. Brugernes links var samlet i linkoversigterne under overskriften Brugernes links._NEWLINE_Bibliotekernes Netguide var inddelt i 31 kategorier. Der var desuden mulighed for friteksts\xc3\xb8gning og systematisk s\xc3\xb8gning via emneord._NEWLINE_Bibliotekernes Netguide sammenstillede fire \xc3\xa5rlige temaer om aktuelle emner. Temaerne skabte overblik og var velegnede til opgavel\xc3\xb8sning. Via kategorien Aktuelle links kunne man holde sig orienteret om nyheder fra b\xc3\xa5de offentlige og private institutioner og organisationer og med nyhedsbrevet kunne man f\xc3\xb8lge med i de nyeste links._NEWLINE_Bibliotekernes Netguide var et samarbejde mellem 30 st\xc3\xb8rre danske folkebiblioteker og var st\xc3\xb8ttet \xc3\xb8konomisk af Styrelsen for Bibliotek og Medier.'